 Telela alisema hashangazwi na ugumu wa mechi wanaokabiliana nao kwenye Ligi Kuu Tanzania Bara, kwani ni ndoto ya kila mchezaji siku moja kuvaa jezi za Yanga.Alisema hata yeye alipokuwa mchezaji wa Moro United kabla ya kujiunga na Yanga, alikuwa akijitahidi kucheza vizuri na ari kubwa kila wakikutana na timu hiyo na kiwango chake kilionekana na kujikuta anachezea timu hiyo.“Lazima nioneshe kiwango na timu kama Yanga ili nipate nafasi ya kuonekana na wanichukie, na iko hivyo kwa kila mchezaji hapa Tanzania, wengi wao wana ndoto za kuchezea kwanza Yanga ndipo waangalie maisha mengine,” alisema Telela.Kiungo huyo anayemudu kucheza nafasi tofauti uwanjani, alisema Yanga ni timu kubwa kwaTanzania yenye mashabiki wengi, lakini ni moja ya timu yenye maslahi mazuri.“Tunajua changamoto hiyo na ndio maana tunajitahidi kucheza kwa kujituma, kwani tunajua tunakamiwa sana na tukilegea tu tunaweza kupoteza mechi, wanatupania na sisi tunawapania na kuonesha ubora wetu,” alisema Telela.